Pielikums

 Balvu novada Domes

2019.gada 25.aprīļa

lēmumam [„Par izglītības iestāžu tīkla reorganizēšanu Tilžas pagastā”](http://www.balvi.lv/pasvaldiba/normativie-akti-un-attistibas-planosanas-dokumenti/balvu-novada-domes-lemumi/lemumi-2017/554-12-10-2017-protokols-nr-14/16014-28-par-biezi-sastopamo-derigo-izraktenu-ieguves-atlaujas-izsniegsanu-sabiedribai-ar-ierobezotu-atbildibu-8-cbr)

(protokols Nr.6, 2.§)

**Paskaidrojuma raksts par Tilžas pagasta izglītības iestāžu tīkla reorganizāciju**

 Balvu novada Tilžas pagastā šobrīd atrodas 3 izglītības iestādes: Tilžas vidusskola, Tilžas internātpamatskola un Tilžas PII. Visas izglītības iestādes atrodas piecās ēkās. Provizoriskie dati liecina, ka turpmākajos gados izglītojamo skaits visās Tilžas izglītības iestādēs turpinās samazināties.

Balvu novada domes padotībā esošā vispārējās izglītības iestāde Tilžas internātpamatskola, turpmāk TIPS, (juridiskā adrese: Tilžas pagasts, Pārupes iela 4, LV – 4572) īsteno pamatizglītības programmu (izglītības programmas kods 21011110), speciālās pamatizglītības programmu izglītojamajiem ar mācīšanās traucējumiem (izglītības programmas kods 21015611), speciālās pamatizglītības programmu izglītojamajiem ar garīgās attīstības traucējumiem (izglītības programmas kods 21015811), speciālās pamatizglītības programmu izglītojamajiem ar smagiem garīgās attīstības traucējumiem (izglītības programmas kods 21015911) un vispārējās pirmsskolas izglītības programmu (izglītības programmas kods 01011111), profesionālā pamatizglītības programma „Kokizstrādājumu izgatavošana (izglītības programmas kods 225430401), profesionālā pamatizglītības programma” Ēdināšanas pakalpojumi” (izglītības programmas kods 22811021). Atbilstoši Valsts izglītības informācijas sistēmas datiem 2019.gada 1.septembrī izglītības iestādē reģistrēti 106 izglītojamie, t.sk. pirmsskolā 28, 1. – 9.kl. – 67, no kuriem 41 ir Balvu novadā deklarēts, bet 26 no citām pašvaldībām, 35 skolēni ir ar speciālajām vajadzībām, šobrīd 6 (gada sākumā 11) audzēkņi apgūst profesionālās programmas. Skolā strādā 32 pedagogi (22,97 likmes), ir profesionāli spēcīgs atbalsta personāls ar 3 darbiniekiem (2 likmes), 30 tehniskie darbinieki (24,9 likmes). Skola līdz 2020.gadam realizē ESF projektu „Atbalsts priekšlaicīgas mācību pārtraukšanas samazināšanai” (PuMPuRS). TIPS sniedz atbalstu maznodrošināto, trūcīgo ģimeņu bērniem, bērniem ar uzvedības traucējumiem, bez vecāku gādības esošiem bērniem, tāpat skolā izveidota struktūrvienība „Ābeļzieds” – ilgstošas sociālās aprūpes un sociālās rehabilitācijas institūcija, kas tiek finansēta no pašvaldības līdzekļiem. Līdz 2018.gada 31.decembrim visi – gan iestādes uzturēšanas, gan valsts mērķdotācija pedagogu algām – tika finansētas no valsts līdzekļiem. No 2017.gada pašvaldība rosināja IZM un Latvijas Republikas Saeimu atstāt valsts finansējumu šai skolai. Internātskolu jautājumu skatīja Saeimas Izglītības, kultūras un zinātnes komisijas 7 sēdēs, no kurām divas notika Tilžā, pašvaldībai tika dota cerība par finansējumu. Taču, diemžēl, 2019.gada budžetā valsts finansējumu TIPS nepiešķīra. No 2019 gada 1.janvāra skolu finansē Balvu novada pašvaldība. Atbilstoši Vispārējās Izglītības likuma Pārejas noteikumu 60.punktam ar 2019.gada 1.augustu termins „internātskola” tiek izslēgts no Izglītības likuma, uzdodot pašvaldībām veikt grozījumus izglītības iestāžu reģistrā, tāpēc Balvu novada pašvaldības izveidotā komisija, kas skata jautājumu par izglītības iestāžu tīkla sakārtošanu Tilžas pagastā, kurā ir 3 izglītības iestādes, rosina TIPS izglītības programmas un skolas internātu pievienot Tilžas vidusskolai. TIPS budžetu 2018.gadā sastādīja: valsts mērķdotācija 442 228 Eur (pedagogu algas, uzturēšana), pašvaldības finansējums 18730 Eur (struktūrvienībai „Ābeļzieds”). TIPS likvidācijas pamatā ir tas, ka vairs netiek piešķirts valsts finansējums. Skolas infrastruktūras sakārtošanā realizēts KPFI projekts „Kompleksi risinājumi gāzu emisiju samazināšanai Tilžas internātpamatskolā”, pašvaldības saistības par šo siltināšanas projektu TIPS sastāda 83 049EUR līdz 2030.gadam.

Tilžas vidusskola atrodas Raiņa ielā 15, vien 300 m no TIPS. Vidusskolai irēdnīca, liela sporta zāle, internāts Pārupes ielā 10 – 17. Ēka celta 200 bērniem. Skola siltināta, realizēts projekts „Kompleksi risinājumi siltumnīcefekta gāzu emisiju samazināšanai Tilžas vidusskolā”, pašvaldības saistības par siltināšanas projektu šai skolai sastāda 94 715 EUR līdz 2028.gadam.

 Tilžas vidusskolā 2018./2019.m.g. tiek īstenotas 5 izglītības programmas: vispārējās pirmsskolas izglītības programma (izglītības programmas kods 01011111), pamatizglītības programma (izglītības programmas kods 21011110), speciālā pamatizglītības programma izglītojamajiem ar mācīšanās traucējumiem (izglītības programmas kods 21015611), speciālās pamatizglītības programma izglītojamajiem ar garīgās attīstības traucējumiem (izglītības programmas kods 21015811), vispārējās vidējās izglītības profesionāli orientētā programma (izglītības programmas kods 31014011). Skolā mācās 120 skolēni no 1. – 12.klasei, tai ir PII grupa ar 12 bērniem Vectilžas pagastā. Skolā strādā 21 pedagogs (16,587 likmes), 16 tehniskie darbinieki (13,42 likmes). Pēc TIPS likvidēšanas, Tilžas vidusskolai nepieciešams vien licencēt speciālās pamatizglītības programmu izglītojamajiem ar smagiem garīgās attīstības traucējumiem (izglītības programmas kods 21015911), jo pārējās jau vidusskola īsteno. Skolas budžetu gadā sastāda: valsts mērķdotācija 210 233 Eur (pedagogu algas un mācību grāmatas), pašvaldības finansējums 133 387 Eur.

Tilžas pagastā darbojas arī Tilžas PII Dārza ielā 1, kurā tiek īstenota vispārējās pirmsskolas izglītības programma (izglītības programmas kods 01011111), ar 33 audzēkņiem, iestādē strādā 15 darbinieki (10,5 likmes). PII ēka būvēta 45 bērniem, taču šobrīd Tilžas PII pēc reorganizācijas, kad tiktu apvienota TIPS PII grupa un Tilžas PII, veidotu 61 audzēkņu lielu skaitu, ko var izvietot bērnudārza telpās Dārza ielā 1. Tilžas PII budžetu gadā sastāda: valsts mērķdotācija 15 114 Eur, pašvaldības finansējums 83 747 Eur.

Balvu novada domes deputāti un Domes vadība 2019.gada 20.martā Tilžā tikās ar pagasta vadību, skolu un PII personālu, un vecāku pārstāvjiem, lai informētu un pārrunātu jautājumus saistībā ar Tilžas izglītības iestāžu tīkla optimizāciju. Sarunas laikā tika piedāvāti Tilžas pagasta izglītības iestāžu reorganizācijas iespējamie varianti.

Lai pieņemtu galīgo variantu, notika vecāku anketēšana un tikšanās ar visu izglītības iestāžu kolektīviem.

Domes priekšsēdētājs A.Pušpurs